Kota Padang Panjang
Kota Padang Panjang adolah salah satu kota nan talatak di provinsi Sumatera Barat, Indonesia nan juo marupoan kota jo laweh wilayah nan paliang ketek di provinsi ko.
Kota ko mampunyoi juluakan sabagai Kota Serambi Mekkah, dan Mesir van Andalas.[3] Samantaro wilayah administratif kota ko dikaliliangi dek wilayah Kabupaten Tanah Data.
Sejarah[suntiang | suntiang sumber]
Sasudah Proklamasi Kemerdekaan RI, untuak manjalankan roda pamarintahan, Padang Panjang dijadikan sabuah kewedanaan nan wilayahnyo maliputi Padang Panjang, Batipuah dan X Koto nan bakaduduakan di Padang Panjang.
Pado maso Revolusi Indonesia manuruik Ketetapan Ketua PDRI tanggal 1 Januari 1950 tantang Pambagian Provinsi, ditatapkan pulo pambagian kabupaten jo kota antaro lain Bapituah jo X Koto masuak ka dalam wilayah Kabupaten Tanah Datar, sainggo Padang Panjang hanyolah manjadi tampek kadudukan Wedana nan mangkoordinir Kecamatan X Koto.
Padang Panjang diangkek manjadi Kota Praja dalam lingkuangan Provinsi Sumatera Barat nan tabantuak manuruik Undang-Undang Nomor 8 Taun 1956. Dek aturan itu, mangkonyo kota praja (kota ketek) ko punyo status nan samo jo daerah kabupaten jo kota lainnyo.
Manuruik Keputusan DPRD Peralihan Kota Praja Nomor : 12/K/DPRD-PP/57 tanggal 25 September 1957, Kota Padang Panjang dibagi ateh 4 wilayah administrasi nan disabuik Resort, yakni Resort Gunuang, Resort Lareh Nan Panjang, Resort Pasa jo Resort Bukik Suruangan.
- Resor Gunuang, mambawahi jorong:
- Gantiang
- Sigando
- Ikua Lubuak
- Ngalau
- Resor Lareh Nan Panjang, mambawahi jorong:
- Tanah Pak Lambik
- Guguak Malintang
- Koto Panjang
- Koto Katiak
- Resor Pasa, mambawahi:
- Pasa Baru
- Pasa Usang
- Tanah Itam
- Balai-Balai
- Resor Bukik Suruangan, mambawahi:
- Silaiang Bawah
- Silaiang Ateh
- Kampuang Manggih
- Bukik Suruangan
Kudian manuruik Undang-Undang Nomor 18 Taun 1965 istilah Kota Praja diganti manjadi Kota Madya dan manuruik Peraturan Menteri Nomor 44 taun 1980 jo Peraturan Pamarentah Nomor 16 Taun 1982 tantang Susunan dan Tata Kerja Pamarentahan Kelurahan, resort diganti manjadi kecamatan sarato jorong diganti manjadi kelurahan. Samantaro manuruik Peraturan Pamarentah Nomor 13 Taun 1982, Kota Padang Panjang dibagi ateh duo kecamatan jo 16 kelurahan.
Dalam urusan adat di kota ko, dibantuak limbago adat nan banamo KAN (Kerapatan Adat Nagari). KAN Padang Panjang tabantuak sasudah Musyawarah Besar LKAAM di Payokumbuah taun 1966. Kudian tabantuak 3 buah KAN di Padang Panjang, yaitu:
- KAN Bukik Suruangan
- KAN Gunuang
- KAN Lareh Nan Panjang
Samantaro Resor Pasa, dek sabagian gadang panduduaknyo pandatang, indak dibantuak KAN.
Geografi[suntiang | suntiang sumber]
Kota ko disabuik juo sabagai kota dingin. Kota ko talatak di daerah bakatinggian antaro 650 sampai 850 meter di ateh pamukoan lauik, pado kawasan pagunuangan nan bahao sajuak jo suhu udaro maksimum 26,1 °C jo minimum 21,8 °C, sarato bahao dingin pado minimum 17 °C. Curah ujannyo cukuik tinggi jo rato-rato 3,295 mm/taun. Di bagian utara dan agak ka barat baririk tigo gunuang: Gunuang Marapi, Singgalang, jo Tandikek.[4]
Sacaro topografi kota ko talatak pado dataran tinggi nan bagalombang. Ado sakitar 20,17% dari sadoalah wilayahnyo marupokan kawasan nan condong landai (kamiriangan di bawah 15%), sadangkan salabiahnyo marupokan kawasan miriang, curam, jo babukik-bukik, sarato acok tajadi longsor dek struktur tanah nan labil jo curah ujan nan cukuik tinggi. Namun pado kawasan nan landai di kota ko marupokan bajinih tanah andosol nan subur dan rancak untuak patanian.
Pamarintahan[suntiang | suntiang sumber]
Daftar Wali Kota[suntiang | suntiang sumber]
Dewan Perwakilan[suntiang | suntiang sumber]
Dewan Perwakilan Rakyat Daerah Kota Padang Panjang
Pado Pemilu Legislatif 2009, DPRD kota Padang Panjang ado sabanyak 20 urang dan tasusun dari pawakilan sapuluah partai.[12]
Kecamatan[suntiang | suntiang sumber]
Kota Padang Panjang tadiri ateh duo kecamatan, barikuik laweh wilayah sarato jumlah populasi tiok kecamatan manuruik Sensus Panduduak 2010,[13] sarato jumlah panduduak pado patangahan 2018.[14] Tabel juo tamasuak jumlah kelurahan di tiok kecamatan jo kode posnyo.
Total panduduak pado 2018 tamasuak 26.402 laki-laki jo 26.592 padusi.
Galeri[suntiang | suntiang sumber]
Panorama jalan di Padang Panjang pado taun 1930-an, jo lata balakang Gunuang Marapi
Rumah pitih ancua dek gampo bumi Padang Panjang 1926
Urang Balando duduak di muko rumah residen Padang Panjang taun 1900]]
Rujuakan[suntiang | suntiang sumber]
- ↑ "Walikota". Website Resmi Pemerintah Kota Padang Panjang. Diakses tanggal 29 July 2015.
- ↑ "Kabupaten KOTA PADANG PANJANG". Kementerian Dalam Negeri. Diakses tanggal 29 July 2015.
- ↑ Zein, Abdul Baqir, (1999), Masjid-masjid bersejarah di Indonesia, Gema Insani, ISBN 978-979-561-567-5.
- ↑ portaldaerah.bpn.go.id Gambaran Umum Kota Padang Panjang (diakses pada 10 Juli 2010)
- ↑ "Mantan Wali Kota Padang Panjang M Achyarly A Djalil Meninggal Dunia". Padangkita.com (dalam bahasa Indonesia). 2020-10-23. Diakses tanggal 2020-10-23.
- ↑ "Plt Walikota Padang Panjang Diharapkan Bisa Mengemban Amanah". Antara Sumbar. 12 September 2018. Diakses tanggal 6 November 2018.
- ↑ Humas Sumbar (1 Oktober 2013). "Pelantikan Walikota dan Wakil Walikota Padang Panjang". Situs web resmi Pemerintah Provinsi Sumatera Barat. Diakses tanggal 2 Oktober 2018.
- ↑ Tim Dakwatuna (2 Oktober 2013). "Gubernur Irwan Prayitno Melantik Walikota dan Wakil Walikota Padang Panjang". Dakwatuna.com. Diakses tanggal 2 Oktober 2018.
- ↑ Iwan R (1 Oktober 2018). "Kemendagri Tunjuk Martoni Jadi Plh Wali Kota Padang Panjang". Klikpositif.com. Diakses tanggal 2 Oktober 2018.
- ↑ "Usai Dilantik Menjadi Pj Sekdako, Martoni, S.Sos. MSi Jabat (Plh) Walikota Padang Panjang". Pasbana.com. 2 Oktober 2018. Diakses tanggal 2 Oktober 2018.
- ↑ Setyo, Dodik (9 Oktober 2018). "Usai Dilantik, Wali Kota Padang Panjang dan Pariaman Beberkan Program 100 Hari" (dalam bahasa Indonesia). Radio Republik Indonesia. Diarsipkan dari versi asli tanggal 2018-10-11. Diakses tanggal 11 Oktober 2018.
- ↑ a b caleg-sumbar.com Caleg Terpilih Kota Padang Panjang
- ↑ Biro Pusat Statistik, Jakarta, 2011.
- ↑ Badan Pusat Statistik, Jakarta, 2020.
- ↑ Biro Pusat Statistik, Jakarta, 2011.
- ↑ Badan Pusat Statistik, Jakarta, 2020.
Pautan lua[suntiang | suntiang sumber]
- Caliak panduan wisata Kota Padang Panjang di Wikivoyage
- (Indonesia) Situs web resmi Kota Padangpanjang
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn luo_Latn min_Latn knc_Latn min_Latn zsm_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn ind_Latn min_Latn min_Latn min_Latn min_Latn bjn_Latn min_Latn min_Latn min_Latn sun_Latn sun_Latn sun_Latn sun_Latn min_Latn min_Latn min_Latn